Bilanțul cutremurului din Turcia a ajuns la 100 de decese. Operațiunile de salvare continuă.
Un cutremur cu magnitudinea de 6,6 pe scara Richter a avut loc vineri, în apropierea orașului turc Izmir și a insulei Samos, din Grecia. Operațiunile de salvare din Turcia continuă. Cel puțin 100 de persoane și-au pierdut viața.
Numărul deceselor cauzate de cutremurul de vineri din Marea Egee a ajuns la 100, scrie Reuters. 98 de persoane au murit în orașul Izmir. Doi adolescenți au murit pe insula grecească Samos.Peste 3.500 de corturi și 13.000 de paturi sunt folosite pentru adăposturi temporare. Peste 8.000 de persoane și 25 de câini ajută la salvări.Potrivit Institutului American de Geofizică (USGS), cutremurul de suprafaţă din Marea Egee a avut magnitudinea de 7,0 grade, în timp ce Institutul de seismologie din Istanbul a anunţat o magnitudine de 6,9 grade. Alte centre seismologice au stabilit că magnitudinea de fost de 6,6.